KLINIKA ZA DJEČJE BOLESTI ZAGREB, Zagreb, Klaićeva 16, raspisuje

**N A T J E Č A J**

1. za zasnivanje radnog odnosa na **neodređeno vrijeme** u punom radnom vremenuza radna mjesta:
2. **Liječnik specijalist kliničke mikrobiologije – 1 izvršitelj (m/ž)**

Uvjeti: Medicinski fakultet, specijalist medicinske mikrobiologije, odobrenje za samostalni rad

1. **Liječnik specijalist ginekologije i opstetricije – 2 izvršitelja (m/ž)**

Uvjeti: Medicinski fakultet, specijalist ginekologije i opstetricije, odobrenje za samostalni rad

1. **Glavni/a knjigovođa – 1 izvršitelj (m/ž)**

Uvjeti: SSS/VŠS, ekonomist, poznavanje rada na računalu, 5 godina radnog iskustva u struci, iskustvo u knjiženju računa u proračunskom računovodstvu, odlično poznavanje glavne knjige, iskustvo u izradi financijskih izvještaja, fiskalne odgovornosti te poznavanje svih Zakonskih propisa potrebnih za obavljanje  posla, izrada financijskog plana, rebalansa i završnog računa

1. **Spremač/ica – 9 izvršitelja (m/ž)**

Uvjeti: NKV, probni rad 1 mjesec

1. **Pomoćni/a kuhar/ica – 1 izvršitelj (m/ž)**

Uvjeti: NKV, probni rad 1 mjesec

1. za zasnivanje radnog odnosa na **određeno vrijeme** u punom radnom vremenuza radna mjesta:
2. **Medicinska sestra/tehničar – 8 izvršitelja (m/ž)**

Uvjeti: završena škola za medicinske sestre, odobrenje za samostalni rad, probni rad 2 mjeseca

1. **Prvostupnik/ca sestrinstva – 1 izvršitelj (m/ž)**

Uvjeti: preddiplomski sveučilišni/preddiplomski stručni studij sestrinstva (bacc. med. techn.), odobrenje za samostalni rad, probni rad 3 mjeseca

1. **Vozač/ica – 1 izvršitelj**

Uvjeti: SSS/KV, profesionalni vozač B kategorije vozila, 1 godina radnog iskustva u struci

1. **KV kuhar – 1 izvršitelj (m/ž)**

Uvjeti: KV kuhar, probni rad 2 mjeseca

1. **Spremač/ica – 1 izvršitelj (m/ž)**

Uvjeti: NKV, probni rad 1 mjesec

1. Za zasnivanje radnog odnosa **na određeno vrijeme radi obavljanja pripravničkog staža** (Potpora za zapošljavanje za stjecanje prvog radnog iskustva javnim službama):
2. prvostupnik/ca radiološke tehnologije – pripravnik – 3 izvršitelja
3. prvostupnik/ca fizioterapije – pripravnik – 5 izvršitelja
4. prvostupnik/ca sestrinstva – pripravnik – 1 izvršitelj
5. medicinska sestra/tehničar - pripravnik – 1 izvršitelj
6. prvostupnik/ca radne terapije – pripravnik – 4 izvršitelja
7. prvostupnik/ca medicinsko-laboratorijske dijagnostike - pripravnik – 2 izvršitelja
8. farmaceutski/ka tehničar/ka – pripravnik – 1 izvršitelj
9. zdravstveno-laboratorijski/ska tehničar/ka – 2 izvršitelja

Osoba se može primiti na obavljanje pripravničkog staža ako je prijavljena u evidenciji nezaposlenih osoba i ima odgovarajući stupanj obrazovanja i struku predviđenu za obavljanje poslova radnog mjesta za čije se obavljanje prima na pripravnički staž (potporu za zapošljavanje za stjecanje prvog radnog iskustva javnim službama).

Kandidati za radna mjesta pod točkom C. dužni su, uz vlastoručno potpisanu zamolbu (u kojoj je potrebno navesti broj telefona i valjanu adresu elektroničke pošte), priložiti u neovjerenom presliku:

životopis, svjedodžbu/diplomu o završenom obrazovanju, potvrdu o prosjeku ocjena, važeću osobnu iskaznicu, uvjerenje o nevođenju kaznenog postupka (ne starije od 6 mjeseci od dana objave natječaja u Narodnim novinama), dokaz o radnom iskustvu – potvrda Hrvatskog zavoda za mirovinsko osiguranje ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starija od 30 dana od objave natječaja u Narodnim novinama), preslik dokaza da se nalaze u evidenciji nezaposlenih (ne starije od 30 dana od dana objave natječaja u Narodnim novinama). Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista i sl.).

Kriteriji za odabir kandidata su: dužina vremena čekanja na obavljanje pripravničkog staža, dužina trajanja obrazovanja, a u slučaju izjednačenosti prema ovim kriterijima primijeniti će se kriterij boljih ocjena (prosjek ocjena) u tijeku obrazovanja.

Kandidati za radna mjesta pod točkom A i B dužni su, uz vlastoručno potpisanu zamolbu (u kojoj je potrebno navesti broj telefona i valjanu adresu elektroničke pošte), priložiti u neovjerenom presliku:

-životopis, svjedodžbu/diplomu o završenom obrazovanju, odobrenje za samostalni rad, važeću osobnu iskaznicu, uvjerenje o nevođenju kaznenog postupka (ne starije od 6 mjeseci od dana objave natječaja u Narodnim novinama), elektronički zapis o radno pravnom statusu (e - radna knjižica) (ne starija od 30 dana od objave natječaja u Narodnim novinama).

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista i sl.).

Kandidat koji može ostvariti pravo prednosti pri zapošljavanju prema posebnim propisima, dužan je priložiti svu propisanu dokumentaciju.

Kandidat koji može ostvariti pravo prednosti pri zapošljavanju u skladu s čl. 102 Zakona o Hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) – poveznica [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf), zatim sukladno čl. 48 Zakona o civilnim stradalnicima iz Domovinskog rata (NN 84/21) – poveznica <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

i čl. 9 Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na natječaj, dužan je priložiti, osim dokaza o ispunjavanju traženih uvjeta i sve potrebne dokaze za ostvarenje ovog prava.

Kandidati koji podnesu pravovremenu i urednu prijavu te ispunjavaju formalne uvjete iz natječaja mogu biti pozvani na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta. Kandidat koji ne pristupi razgovoru/provjeri/testiranju smatra se da je povukao prijavu i više se ne smatra kandidatom prijavljenim na natječaj. Kandidati će biti pozivani na razgovor i/ili testiranje i/ili provjeru putem elektroničke adrese koju su naveli u zamolbi.

Odluka o odabiru biti će objavljena na mrežnoj stranici Klinike: www.kdb.hr (rubrika: Natječaji), te o istoj pristupnici natječaja neće biti pojedinačno obavještavani. Objavom Odluke o izboru na mrežnoj stranici i oglasnoj ploči Klinike smatra se da su svi kandidati natječaja obaviješteni.

Izabrani kandidat – zdravstveni radnik dužan je u roku od 5 radnih dana od objave Odluke o izboru pristupiti potpisivanju suglasnosti za pribavljanje posebnog uvjerenja iz čl. 156. Zakona o zdravstvenoj zaštiti (NN br. 100/18, 125/19, 147/20). Ako kandidat ne pristupi potpisivanju suglasnosti u navedenom roku ili odbije potpisati suglasnost, Klinika pridržava pravo na izmjenu Odluke o izboru ili na poništenje natječaja.

Prijave s dokumentacijom podnose se u pisanom obliku u roku od 8 dana od objave natječaja u Narodnim novinama na adresu: Klinika za dječje bolesti Zagreb, Klaićeva 16, 10000 Zagreb, **isključivo poštom**, s naznakom: „Prijava na natječaj \_\_\_ (navesti naziv radnog mjesta za koje se podnosi prijava)“. Sukladno Zakonu o ravnopravnosti spolova (NN 82/08, 69/17), na ovaj natječaj mogu se ravnopravno javiti osobe obaju spolova.

**KLINIKA ZA DJEČJE BOLESTI ZAGREB**